b"\n_START_ARTICLE_\nStrici so mi povedali\n_START_SECTION_\nVsebina\n_START_PARAGRAPH_\nRoman je razdeljen na dva dela, prvi del se dogaja v drugi polovici 19. stoletja, drugi del pa po letu 1907, v pisateljem rodnem Prekmurju, v Velikih Polanah. V prvem delu nam predstavi svojega pradedka Fujsa, skozi o\xc4\x8di svoje mame Mankice. Pripoved za\xc4\x8dne o njenem nesre\xc4\x8dnem rojstvu, kajti Mankica je bila nezankonska h\xc4\x8di Manke, katere o\xc4\x8de je bil Fujs \xc5\xa0tevan-Picko, vendar so ga vsi klicali Fujs. Fujs je bil rodovni vodja in vsa njegova falamilija (dru\xc5\xbeina) je \xc5\xbeivela pod eno streho. Ravno v \xc4\x8dasu Mankinega rojstva pa je rodovni\xc5\xa1ka skupnost za\xc4\x8dela razpadati, saj so se Fujsovi otroci \xc5\xbeeleli odseliti in za\xc5\xbeiveti na svojem, \xc4\x8desar pa jim stari Fujs ni dovolil in kot rodovni vodja je imel zadnjo besedo pri tem, kdo dobi zemljo in kdo ne. Poleg Manke so bili pri dru\xc5\xbeini \xc5\xa1e \xc5\xa1tirje sinovi Ivan, Jo\xc5\xbeef, Andra\xc5\xbe in Filip. Poleg Mankine Mankice je bila v hi\xc5\xa1i \xc5\xa1e njena sestri\xc4\x8dna Filipova Mankica in trije bratranci \xc5\xa0tevek/\xc5\xa0teven in dva Markca. Stari Fujs zboli in v tem \xc4\x8dasu njegov najstarej\xc5\xa1i sin Ivan skorajda popolnoma uni\xc4\x8di kmetijo, ko razproda zemljo. Po smrti starega Fujsa in pobegu Ivana, ni pri dru\xc5\xbeini nikogar, ki bi upal postati poglavar te rodovne skupnosti in ta dokon\xc4\x8dno razpade. Mankina Mankica se je poro\xc4\x8dila s Kranj\xc4\x8dkovim Mi\xc5\xa1kom, in skupaj sta \xc5\xbeivela v najemu, v majhni sobici, kuhinjo in klet pa so si delili z drugimi. Hodili so v '\xc5\xa0lavonijo' na sezonsko delo in o\xc4\x8de pisatelja, Mi\xc5\xa1ko, je v 14. letih na sezonsko delo od\xc5\xa1el kar 12._NEWLINE_S tem se za\xc4\x8dne drugi del, ko pisatelj pripoveduje o svojem \xc5\xbeivljenju. V \xc4\x8dasu njegovega odra\xc5\xa1\xc4\x8danja se je za\xc4\x8dela prva svetovna vojna in Mi\xc5\xa1ko je spremljal kako vse ve\xc4\x8d mo\xc5\xa1kih izginja v to vojno. K sre\xc4\x8di se je njegov o\xc4\x8de temu ognil z izgovorom, da je zelo slaboviden. Vpoklicali pa so tudi njegove strice oba Markca in \xc5\xa0tevena. V tem \xc4\x8dasu je Mi\xc5\xa1ko posveti branju, saj ima soseda, ki dobiva vse kar izdaja Klekl in Mi\xc5\xa1ko mu hodi vsak dan brati. Strici se drug za drugim vra\xc4\x8dajo iz vojske, vsak s svojimi zgodbami in izku\xc5\xa1njami. S strici pa je iz vojne pri\xc5\xa1el bolj\xc5\xa1evizem, z njim pa delitev zemlje med siromake. To so vsi v Polani pozdravili z veseljem, saj so bili do zdaj siromaki, a kmalu bodo postali kmeti s svojo lastno zemljo. Te novice in \xc5\xa1e ve\xc4\x8d pa je razna\xc5\xa1al sam Mi\xc5\xa1ko, saj so ga imenovali za malega rihtarja, mi dali majhen boben\xc4\x8dek in ga pooblastili da razna\xc5\xa1a novice, katere mu pove sam \xc5\xbeupan._NEWLINE_Mi\xc5\xa1ka in njegovega prijatelja Cuka po\xc5\xa1ljejo v Ljubljano v zavod Marijani\xc5\xa1\xc4\x8de. Vsi predvidevajo, da bo Mi\xc5\xa1ko zdaj 'pop' oz. duhovnik, \xc4\x8deprav Mi\xc5\xa1ka samega v to ne vle\xc4\x8de. Po ve\xc4\x8d letih u\xc4\x8denja se vrne domov in pove, da bo profesor in \xc4\x8deprav mama to sprejme, se mu strici smejijo, \xc4\x8demu bo profesor \xc4\x8de bi lahko postal pop. Tako se Mi\xc5\xa1ko pridru\xc5\xbei Pickovi bandi (muzikantje), ki \xc5\xa1teje le \xc5\xa1tiri ljudi, a igrajo vseeno. Mi\xc5\xa1ko spozna dve dekleti, prelepo \xc5\xa0ariko in zanimivo Etelko in so\xc4\x8dustvuje s kruto usodo, ki jih \xc4\x8daka v prihodnosti, saj se bosta obe poro\xc4\x8dili z neznancem._NEWLINE_Prvi je umrl Lebari\xc4\x8d, mo\xc5\xbe Filipove Manke, sledila pa mu je Manka sama. Od stricev je bil prvi na vrsti Marko, sledila sta mu brata \xc5\xa0teven in Marko._NEWLINE_Pripoved zaklju\xc4\x8di z epilogom.\n_START_SECTION_\nPriredbe\n_START_PARAGRAPH_\nLeta 1984 so po knjigi posneli istoimensko televizijsko nadaljevanko."